
	Comisia pentru buget, finanţe şi bănci
	
	Bucureşti,     29.11.2007   

Nr. 22/570


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru respingerea Ordonanţei de urgenţă a Guvernului nr.64/2007 privind datoria publică, cu care comisia noastră a fost sesizată în fond cu adresa Biroului Permanent nr.PL.x 664 din 8 octombrie 2007.
	PREŞEDINTE,

Aurel Gubandru

	Comisia pentru buget, finanţe şi bănci
	
	Bucureşti,    29.11.2007
Nr. 570


RAPORT

asupra proiectului de Lege pentru respingerea Ordonanţei de urgenţă 

a Guvernului nr.64/2007 privind datoria publică
Cu adresa nr.PL.x 664 din 8 octombrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru respingerea Ordonanţei de urgenţă a Guvernului nr.64/2007 privind datoria publică.

La întocmirea raportului s-a avut în vedere avizul favorabil al Consiliului Legislativ, transmis cu adresa nr.830 din 26 iunie 2007, cu observaţii şi propuneri şi avizul favorabil al Comisiei juridice, de disciplină şi imunităţi cu amendamente admise.

Prezentul proiect de Lege are ca obiect de reglementare  stabilirea cadrului general şi principiile administrării datoriei publice, fiind propusă pentru abrogare Legea datoriei publice nr.313/2004, cu modificările ulterioare, precum şi unele elemente structurale din actele normative în vigoare, ca urmare a recomandărilor Fondului Monetar Internaţional şi Băncii Mondiale şi a experţilor angajaţi în cadrul programelor PHARE care au apreciat necesitatea îmbunătăţirea cadrului legislativ aferent managementului datoriei publice.

Potrivit obiectului său de reglementare, acesta face parte din categoria legilor organice.

La dezbaterea proiectului au participat domnul Doică Cătălin, secretar de stat în cadrul Ministerului Economiei şi Finanţelor, doamna Aura Gereanu, director general adjunct, doamna Ene Mihaela, şef serviciu în cadrul aceluiaşi minister.
La lucrările comisiei au participat  28 deputaţi, din totalul de 29 membri ai comisiei.

Raportul comisiei a fost adoptat cu  majoritate de voturi. 

Proiectul de Lege a fost adoptat de Senat în şedinţa din data de 1 octombrie 2007, în calitate de primă Cameră sesizată.

Proiectul de lege, potrivit art.75 alin.(1) din Constituţia României, republicată şi al art. 92 alin. (9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii proiectului de Lege pentru respingerea Ordonanţei de urgenţă a Guvernului nr.64/2007 privind datoria publică, în şedinţa din data de 27 noiembrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei de urgenţă a Guvernului nr.64/2007 privind datoria publică, cu amendamentele prezentate în anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:

Popescu Luminiţa
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	LEGE

pentru respingerea Ordonanţei de urgenţă a Guvernului nr.64/2007 privind datoria publică


	LEGE

pentru aprobarea Ordonanţei de urgenţă a Guvernului nr.64/2007 privind datoria publică


	

	2. 
	
	ARTICOL UNIC.- Se respinge Ordonanţa de urgenţă a Guvernului nr.64 din 27 iunie 2007 privind datoria publică, publicată în Monitorul Oficial al României, Partea I, nr.439 din 28 iunie 2007.
	     ARTICOL UNIC.- Se aprobă Ordonanţa de urgenţă a Guvernului nr.64 din 27 iunie 2007 privind datoria publică, publicată în Monitorul Oficial al României, Partea I, nr.439 din 28 iunie 2007, cu următoarele modificări şi completări:

	

	3. 
	ORDONANŢĂ DE URGENŢĂ

privind datoria publică


	
	               nemodificat
	

	4. 
	CAPITOLUL I

Dispoziţii generale
	-
	               nemodificat
	

	5. 
	ARTICOLUL 1

Obiectul

    Prezenta ordonanţă de urgenţă stabileşte cadrul general şi principiile administrării datoriei publice.


	-
	                   nemodificat
	

	6. 
	ARTICOLUL 2
Definiţii

    În înţelesul prezentei ordonanţe de urgenţă, termenii şi expresiile de mai jos au următoarele semnificaţii:

    a) autorizare bugetară permanentă - autorizarea Guvernului de a asigura permanent surse în bugetul de stat aferente plăţii ratelor de capital, dobânzilor, comisioanelor şi altor costuri aferente datoriei publice guvernamentale, conform prevederilor legale în vigoare;

    b) Comitetul Interministerial de Finanţări, Garanţii şi Asigurări - organismul care avizează condiţiile financiare privind emiterea de garanţii de stat, precum şi acordarea de subîmprumuturi sub forma unor obligaţii de natura datoriei publice guvernamentale, ale cărui componenţă şi competenţe se aprobă prin hotărâre a Guvernului;

    c) datorie publică - totalitatea obligaţiilor de natura datoriei publice guvernamentale şi locale;

    d) datorie publică guvernamentală - totalitatea obligaţiilor statului la un moment dat, provenind din finanţările rambursabile angajate pe baze contractuale sau garantate de Guvern prin Ministerul Economiei şi Finanţelor, conform dispoziţiilor prezentei ordonanţe de urgenţă;

    e) datorie publică locală - totalitatea obligaţiilor unităţilor administrativ-teritoriale, la un moment dat, provenind din finanţările rambursabile angajate pe baze contractuale sau garantate de către autorităţile administraţiei publice locale, conform dispoziţiilor prezentei ordonanţe de urgenţă şi ale Legii nr. 273/2006 privind finanţele publice locale, cu completările ulterioare;

    f) fond de risc - fondul constituit la Ministerul Economiei şi Finanţelor şi la nivelul unităţii administrativ-teritoriale de către autorităţile administraţiei publice locale, din comisioanele încasate de la subîmprumutaţi/garantaţi de Guvern, respectiv de la garantaţii de către autorităţile administraţiei publice locale, precum şi din alte surse prevăzute de lege;

    g) garantat - persoana juridică pentru care se prevede ca rambursarea finanţării garantate de stat să se facă din veniturile proprii, fără a afecta bugetul de stat, sau, în cazul garanţiilor acordate unităţilor administrativ-teritoriale, se prevede ca rambursarea să se facă din bugetele locale, precum şi din veniturile operatorilor economici şi ale serviciilor publice din subordinea unităţilor administrativ-teritoriale care beneficiază de garanţiile acordate de către acestea, pentru care se prevede ca rambursarea să se facă din surse proprii;

    h) garanţie - angajamentul asumat în numele şi în contul statului de către Guvern, prin Ministerul Economiei şi Finanţelor, sau de către unităţile administrativ-teritoriale, prin autorităţile administraţiei publice locale, în calitate de garant, de a plăti la scadenţă obligaţiile neonorate ale garantatului, în condiţiile prezentei ordonanţe de urgenţă;

    i) serviciul datoriei publice - totalitatea sumelor reprezentând rate de capital, dobânzi, comisioane şi alte costuri aferente datoriei publice provenind din finanţările rambursabile angajate pe baze contractuale sau garantate de către Guvern, prin Ministerul Economiei şi Finanţelor, ori de către unităţile administrativ-teritoriale, prin autorităţile administraţiei publice locale, pentru o perioadă determinată;

    j) subîmprumut - finanţare rambursabilă angajată de stat prin Ministerul Economiei şi Finanţelor şi transferată către subîmprumutat prin acordul de împrumut subsidiar;

    k) subîmprumutat - persoană juridică ce beneficiază de împrumuturi angajate de Ministerul Economiei şi Finanţelor şi a căror rambursare se asigură exclusiv din veniturile proprii ale acesteia, fără a afecta bugetul de stat, sau, în cazul unităţilor administrativ-teritoriale, se prevede ca rambursarea să se facă din bugetele locale.


	-
-
-
-
	
            nemodificat

-
-
-
	

	7. 
	CAPITOLUL II

Datoria publică guvernamentală


	-
	nemodificat
	

	8. 
	ARTICOLUL 3

Obiectivele şi strategia de administrare a datoriei publice guvernamentale

    (1) În procesul de administrare a datoriei publice guvernamentale, Ministerul Economiei şi Finanţelor are ca obiectiv asigurarea necesităţilor de finanţare guvernamentală în condiţiile minimizării costurilor pe termen lung şi limitării riscurilor implicate.

    (2) Instrumentele utilizate de Ministerul Economiei şi Finanţelor în scopul atingerii obiectivelor privind administrarea datoriei publice guvernamentale se stabilesc prin norme emise în aplicarea prezentei ordonanţe de urgenţă. La definirea instrumentelor de datorie se vor avea în vedere reglementările în materie ale instituţiilor europene abilitate.

    (3) În cazul operaţiunilor de administrare a riscurilor aferente obligaţiilor de natura datoriei publice guvernamentale, Ministerul Economiei şi Finanţelor poate încheia acorduri cu instituţiile financiare, în vederea utilizării de instrumente specifice, care pot prevedea compensarea bilatarelă a obligaţiilor rezultate între părţile participante, astfel încât să rezulte periodic o singură obligaţie finală netă a uneia dintre părţi, în conformitate cu legislaţia în materie în vigoare şi în baza normelor emise în aplicarea prezentei ordonanţe de urgenţă.

    (4) Ministerul Economiei şi Finanţelor elaborează, cu consultarea Băncii Naţionale a României, strategia pe termen mediu privind administrarea datoriei publice guvernamentale, pe care o înaintează spre aprobare Guvernului şi spre informare Parlamentului României; strategia este revizuibilă anual sau ori de câte ori condiţiile de piaţă şi/sau necesităţile de finanţare o impun.

    (5) Veniturile, respectiv cheltuielile rezultate în urma efectuării operaţiunilor de administrare a datoriei publice guvernamentale, în conformitate cu prevederile alin. (1), reprezintă venituri, respectiv cheltuieli ale bugetului de stat sau ale bugetului Trezoreriei Statului.


	-

-

-

-

-


	nemodificat

nemodificat

Nemodificat

1. După alineatul (3) al  articolului 3 se introduce  un alineat nou, alineatul (31), cu următorul cuprins:

„(31) „Contractarea de împrumuturi pentru finanţarea deficitului şi refinanţarea datoriei publice se va face pe baza unor proceduri specifice, în funcţie de tipul instrumentului ales, acestea urmând să fie descrise în normele emise în aplicarea prezentei ordonanţe de urgenţă."

nemodificat
nemodificat

2. După alineatul (5) al articolului 3 se introduc trei alineate noi, alineatele (6) - (8), cu următorul cuprins:

„(6) Conducerea Ministerului Economiei şi Finanţelor şi personalul însărcinat să exercite atribuţii de administrare a datoriei publice guvernamentale nu răspund civil, contravenţional sau penal, după caz, în condiţiile îndeplinirii cu bună-credinţă şi fără neglijenţă gravă, a oricărui act sau fapt în legătură cu exercitarea, în condiţiile legii, a atribuţiilor de administrare a datoriei publice guvernamentale.

(7) Constatarea îndeplinirii cu rea credinţă şi/sau gravă neglijenţă a atribuţiilor de administrare a datoriei publice guvernamentale se realizează de către ministrul economiei şi finanţelor la propunerea motivată a organelor cu atribuţii de control intern din cadrul Ministerului Economiei şi Finanţelor.

(8) În cazul constatării unui prejudiciu, statul reprezentat prin Ministerul Economiei şi Finanţelor, se poate îndrepta împotriva persoanelor vinovate de încălcarea cu rea-credinţă şi/sau din neglijenţă gravă a obligaţiilor profesionale de administrare a datoriei publice guvernamentale. “


	Împrumuturile contractate de pe piata internă sau externă, destinate finanţării deficitului bugetar şi refinanţării datoriei publice, prin emisiuni de titluri de stat sunt exceptate de la procedura privind atribuirea contractelor de achiziţie publică prevazută de OUG nr. 34/2006. De asemenea,   sunt exceptate de la această procedură operaţiunile de cash management şi împrumuturile de la instituţiile financiare internaţionale, dar nu şi împrumuturile de la bănci comerciale, indiferent de instrumentul ales, pentru care trebuie respectată  procedura privind atribuirea contractelor de achiziţie publică conform OUG nr. 34/2006 . 

- prin norme metodologice de aplicare a prevederilor OUG 64/2007 privind datoria publica se vor stabili procedurile de selecţie a finanţatorilor în cazurile exceptate de la OUG nr. 34/2006.

Introducerea unor prevederi menite să realizeze o mai bună delimitare a conţinutului răspunderii personalului însărcinat să exercite atribuţii de administrare a datoriei publice guvernamentale este justificată atât de complexitatea şi gradul de dificultate şi risc corespunzător activităţilor specifice administrării datoriei publice guvernamentale, cât şi de faptul că activităţile sunt realizate în numele şi pe seama statului reprezentat de Ministerul Economiei şi Finanţelor;

- în sprijinul acestei reglementări vine şi practica frecventelor delegări de competenţe privind plata serviciului datoriei publice guvernamentale, care aparţin potrivit legii ordonatorului principal de credite, până la nivelul funcţiilor publice de execuţie.

În acest context, reglementarea solidarităţii instituţiei în raport cu actele şi faptele personalului însărcinat să exercite atribuţii de administrare a datoriei publice guvernamentale şi totodată delimitarea răspunderii individuale apar ca o necesitate.



	9. 
	ARTICOLUL 4

    Contractarea datoriei publice guvernamentale


	-
	nemodificat
	

	10. 
	   (1) Guvernul este autorizat să angajeze în numele şi în contul statului obligaţii de natura datoriei publice guvernamentale numai prin Ministerul Economiei şi Finanţelor, în următoarele scopuri:

    a) finanţarea deficitului bugetului de stat, finanţarea temporară a deficitelor din anii precedenţi ale bugetului asigurărilor sociale de stat, până la alocarea de sume cu această destinaţie, finanţarea deficitelor temporare ale bugetului de stat şi ale bugetului asigurărilor sociale de stat din exerciţiul curent;

    b) refinanţarea şi rambursarea anticipată a datoriei publice guvernamentale;

    c) menţinerea în permanenţă a unui sold corespunzător în contul curent general al Trezoreriei Statului, stabilit de Ministerul Economiei şi Finanţelor, în conformitate cu criteriile prevăzute în normele metodologice elaborate în conformitate cu art. 12 alin. (1);

    d) finanţarea pe bază de lege a unor programe/proiecte sau a altor necesităţi prioritare pentru economia românească.

-

   (2) În cazul alin. (1) lit. d), beneficiarii garanţiilor de stat, precum şi subîmprumutaţii se stabilesc, pentru fiecare caz în parte, prin lege, numai după obţinerea avizului din partea Comitetului Interministerial de Finanţări, Garanţii şi Asigurări.

    (3) Autorităţile administraţiei publice centrale nu pot fi beneficiari ai garanţiilor de stat sau ai subîmprumuturilor acordate de către Ministerul Economiei şi Finanţelor.

    (4) Pe parcursul unui an, Ministerul Economiei şi Finanţelor contractează împrumuturi guvernamentale, pentru scopurile precizate la alin. (1), independent de evoluţia disponibilităţilor existente în contul curent general al Trezoreriei Statului şi de evoluţia veniturilor şi cheltuielilor bugetului de stat în decursul acelui an.

    (5) Finanţările rambursabile contractate de la organismele financiare internaţionale destinate finanţării deficitului bugetului de stat se aprobă prin hotărâre a Guvernului.

  (6) Modalitatea de aprobare a operaţiunilor de contractare a datoriei publice guvernamentale se stabileşte prin norme emise în aplicarea prezentei ordonanţe de urgenţă.


	-
-

-

-

-

-

-

-
-

-

-
	nemodificat

nemodificat

nemodificat

nemodificat

Nemodificat

3. După litera d) a alineatului  (1) al articolului 4 se introduce o literă nouă, litera e) cu următorul cuprins:

„e) susţinerea balanţei de plăţi în conformitate cu prevederile  Regulamentului Consiliului nr. 322/2002/CE din 18 februarie 2002 de înfiinţare a unui mecanism de asistenţă financiară pe termen mediu pentru balanţele de plăţi ale statelor membre.”

4.După alineatul (1) al articolului 4 se introduce un  alineat nou, alineatul(11), cu următorul cuprins:

 „(11) Prin excepţie de la dispoziţiile alin.(1), ordonatorii principali de credite pot angaja obligaţii de natura datoriei publice guvernamentale, pentru achiziţii în sistem leasing, prin hotărâre a Guvernului doar în condiţiile în care, Ministerul Economiei şi Finanţelor, în calitate de unic administrator al datoriei publice guvernamentale, acceptă angajarea datoriei publice guvernamentale de către ordonatorii principali de credite prin alegerea acestui instrument financiar pe baza analizei costurilor şi riscurilor, cu asigurarea respectării obiectivelor şi principiilor strategiei de administrare a datoriei publice guvernamentale."

nemodificat

nemodificat
nemodificat

nemodificat

nemodificat
	Acest amendament crează posibilitatea contractării de împrumuturi cu Comisia Europeană destinate susţinerii balanţei de plăti, în conformitate cu Regulamentul Uniunii Europene nr. 322/2002, în cazul apariţiei unor dificultăţi majore privind balanţa de plăţi. De această asistenţă financiară, România poate beneficia de la momentul aderării la Uniunea Europeană până la momentul adoptării monedei EURO. 

Prin acest amendament Ministerul Economiei şi Finanţelor poate accepta ca  ordonatorii principali de credite să încheie contracte de tip leasing financiar  numai în urma analizei comparative a costurilor şi riscurilor asociate acestor tipuri de contracte cu cele ale celorlalte tipuri de finanţări destinate finanţării deficitului bugetar,  şi în condiţiile respectării obiectivelor şi principiilor prevăzute în strategia pe termen mediu privind administrarea datoriei publice guvernamentale.

	11. 
	ARTICOLUL 5   

 Rambursarea datoriei publice guvernamentale

    (1) Rambursarea datoriei publice guvernamentale reprezintă o obligaţie a statului necondiţionată şi irevocabilă de plată a capitalului, dobânzilor, comisioanelor şi a altor costuri aferente finanţărilor rambursabile angajate sau garantate. Cheltuielile privind serviciile prestate de agenţiile de rating pentru evaluarea riscului de ţară, comisioanele, dobânzile, valoarea discontului şi alte cheltuieli legate de angajarea finanţărilor rambursabile în numele şi contul statului vor fi plătite din bugetul de stat.

   (2) În vederea plăţii serviciului datoriei publice guvernamentale, se acordă autorizare bugetară permanentă pentru efectuarea acestor cheltuieli.

    (3) Sursele de plată pentru serviciul datoriei publice guvernamentale sunt, după caz, următoarele:

    a) disponibilităţile contului curent general al Trezoreriei Statului;

    b) finanţările rambursabile angajate în numele statului pentru refinanţarea datoriei publice guvernamentale;

    c) cheltuielile prevăzute cu această destinaţie în bugetul de stat;

    d) sumele încasate de Ministerul Economiei şi Finanţelor de la subîmprumutaţi, în baza acordurilor încheiate cu aceştia, cu respectarea condiţiilor acordurilor prin care au fost angajate finanţările rambursabile;

    e) sumele prevăzute în bugetele persoanelor juridice care au contractat finanţări rambursabile cu garanţia statului;

    f) fondul de risc constituit la Ministerul Economiei şi Finanţelor pentru situaţiile în care garantaţii/subîmprumutaţii nu îşi onorează obligaţiile prevăzute în acordurile încheiate cu Ministerul Economiei şi Finanţelor;

    g) alte surse, în condiţiile legii.

(4) Banca Naţională a României, în baza convenţiilor încheiate cu Ministerul Economiei şi Finanţelor, poate acţiona ca agent al statului în rambursarea datoriei publice guvernamentale contractate în altă monedă decât moneda naţională, precum şi în organizarea licitaţiilor de titluri de stat pe piaţa internă.

    (5) Pentru activităţile derulate de către Banca Naţională a României, în conformitate cu alin. (4), în calitate de agent al statului pentru rambursarea datoriei publice guvernamentale şi pentru plasarea către terţi a emisiunilor de titluri de stat, Ministerul Economiei şi Finanţelor este autorizat să plătească comisioane din bugetul de stat, al căror cuantum este stabilit prin convenţie între cele două părţi.
	-
-

-

-

-

-

-

-

-

-

-

-

-
	nemodificat

5. După alineatul(1) al articolul 5 se introduc 3 alineate noi, alineatele (1)1-(1)3, având următorul cuprins:

„ (11) Începând cu data intrării în vigoare a legii de aprobare a prezentei ordonanţe de urgenţă, influenţele financiare rezultate din plata serviciului datoriei publice guvernamentale se regularizează cu bugetul de stat în termen de cel mult 30 de zile de la data fiecărei scadenţe.

(12) Pentru influenţele financiare rezultate din plăţi anterioare intrării în vigoare a legii de aprobare a prezentei ordonanţe de urgenţă, regularizarea se face în continuare cel târziu până la data ultimei scadenţe a fiecărui împrumut şi/sau după efectuarea ultimelor regularizări cu finanţatorii, în cadrul fiecărui împrumut.

(13) Până la efectuarea regularizării cu bugetul de stat sumele de natura celor prevăzute la alin.(11) şi  (12) se pot păstra într-un cont deschis la instituţiile de credit derulatoare pe numele şi la dispoziţia Ministerului Economiei şi Finanţelor şi se fructifică prin acordare de dobânzi.“
nemodificat

nemodificat

nemodificat

nemodificat

nemodificat

nemodificat

nemodificat

nemodificat

6. După litera f) a alineatului  (3) al articolului 5 se introduce o literă nouă, litera f1) cu următorul cuprins:

„f1) sumele intrate în Trezoreria Statului în contul împrumuturilor contractate de ordonatorii de credite cu garanţia statului sau contractate de Ministerul Economiei şi Finanţelor şi subîmprumutate acestora şi preluate spre administrare de Ministerul Economiei şi Finanţelor potrivit prevederilor art. 14;“

nemodificat

nemodificat
nemodificat
	În prezent nu există un text de lege care să reglementeze modul în care se efectuează regularizarea cu bugetul de stat a influenţelor financiare rezultate din plata serviciului datoriei publice guvernamentale, în cadrul fiecărui împrumut. 

- având în vedere faptul că fiecare împrumut în parte prezintă particularitati specifice, iar regularizarea se poate face doar prin evaluarea împrumutului în ansamblu, este necesară instituirea unui mecanism care să implice efectuarea regularizării până cel mai târziu la data ultimei plăti a fiecărui împrumut sau după efectuarea ultimelor regularizări cu finanţatorii.

- totodata, pe linia principiului administrării eficiente a datoriei publice guvernamentale, s-a prevăzut că până la efectuarea regularizării   cu bugetul statului sumele în cauza se pot păstra într-un cont deschis la banca derulatoare pe numele şi la dispoziţia Ministerului Economiei şi Finanţelor şi se fructifică prin acordarea de dobânzi.

Având în vedere că în baza art. 14 din ordonanţă, sumele neutilizate din împrumuturi preluate spre administrare de Ministerul Economiei şi Finanţelor,  vor fi trase de Ministerul Economiei si Finanţelor şi vărsate în conturile Ministerului Economiei şi Finanţelor deschise la Banca Naţională a României şi la instituţiile de credit în conformitate cu legislaţia în vigoare privind formarea şi utilizarea resurselor derulate prin trezoreria statului. 

Sumele încasate în conturile Ministerului Economiei şi Finanţelor prin această procedură se vor utiliza pentru efectuarea plaţilor în contul datoriei publice guvernamentale sau pentru echilibrarea contului curent general al trezoreriei statului, şi în consecinţă prin amendamentul propus s-a adăugat această sursă de plată pentru serviciul datoriei publice guvernamentale.

	12. 
	ARTICOLUL 6

Fondul de risc pentru datoria publică guvernamentală

    (1) Pentru acoperirea riscurilor financiare care decurg din garanţiile de stat, precum şi din subîmprumuturi se constituie fondul de risc.

    (2) Nivelul comisionului la fondul de risc datorat de unităţile administrativ-teritoriale se stabileşte la un nivel inferior celui calculat în conformitate cu procedurile prevăzute în normele metodologice emise în baza art. 12 alin. (1), prin ordin comun al ministrului economiei şi finanţelor şi al ministrului internelor şi reformei administrative, după consultarea prealabilă a Comitetului pentru finanţe publice locale, înfiinţat în temeiul Legii nr. 273/2006 privind finanţele publice locale, cu completările ulterioare.

    (3) Sursele fondului de risc sunt:

    a) sumele încasate sub formă de comisioane de la subîmprumutaţi/garantaţi de stat;

    b) sumele încasate de la subîmprumutaţi/garantaţi de stat, reprezentând rate de capital, dobânzi, comisioane şi alte costuri aferente finanţărilor rambursabile garantate sau subîmprumutate de stat, plătite de Ministerul Economiei şi Finanţelor în numele garantatului ori al subîmprumutatului;

    c) dobânzi la disponibilităţile aflate în contul fondului de risc;

    d) majorări de întârziere, la nivelul celor prevăzute pentru neplata în termen a obligaţiilor fiscale, aplicate pentru neplata în termen de către subîmprumutaţi sau garantaţi de stat a comisioanelor la fondul de risc şi, respectiv, a ratelor scadente, a dobânzilor, a comisioanelor şi a altor costuri aferente finanţării rambursabile;

    e) sume recuperate conform legii;

    f) fonduri alocate de la bugetul de stat în acest scop.

    (4) Sumele aflate în fondul de risc sunt destinate achitării obligaţiilor aferente garanţiilor de stat şi subîmprumuturilor, în cazul în care subîmprumutaţii sau garantaţii de stat nu dispun la scadenţă de resurse financiare proprii pentru achitarea obligaţiilor de plată.

    (5) Fondul de risc se gestionează de către Ministerul Economiei şi Finanţelor, în condiţiile legii, prin contul curent general al Trezoreriei Statului, avându-se în vedere siguranţa, lichiditatea şi rentabilitatea fondurilor.

    (6) Disponibilităţile aflate în fondul de risc la sfârşitul anului se regularizează cu bugetul de stat în limita sumelor alocate din acest buget. Disponibilităţile rămase în fondul de risc la sfârşitul anului după regularizarea cu bugetul de stat se reportează în anul următor cu aceeaşi destinaţie.


	-

	nemodificat


	

	13. 
	ARTICOLUL 7

Recuperarea sumelor plătite de Ministerul Economiei şi Finanţelor în contul subîmprumutaţilor sau garantaţilor de stat

(1) Sumele plătite la scadenţe de Ministerul Economiei şi Finanţelor, în calitate de împrumutat sau garant, în contul subîmprumutaţilor sau garantaţilor de stat ca urmare a lipsei disponibilităţilor financiare ale acestora, reprezentând rate de capital, dobânzi, comisioane şi alte costuri, comisioanele datorate şi neachitate la fondul de risc de către aceştia, precum şi majorările de întârziere aferente acestor categorii de debite se recuperează conform legislaţiei în vigoare privind colectarea creanţelor fiscale de către organele fiscale în a căror rază teritorială îşi au domiciliul fiscal subîmprumutaţii sau garantaţii de stat, în baza înscrisurilor întocmite de direcţiile de specialitate din cadrul Ministerului Economiei şi Finanţelor, prin care se individualizează sumele de recuperat şi care constituie titluri executorii. În cazul în care instanţele judecătoreşti s-au pronunţat asupra acestor sume, executarea silită se efectuează în temeiul hotărârii judecătoreşti definitive şi irevocabile care, potrivit legii, constituie titlu executoriu.

    (2) Cu sumele recuperate în condiţiile prezentului articol se reîntregeşte disponibilul fondului de risc pentru datoria publică guvernamentală.


	-

-
	7. Alineatul (1) al articolului 7 se modifică şi va avea următorul cuprins:

„Art.7.-(1) Sumele plătite la scadenţe de Ministerul Economiei şi Finanţelor, în calitate de împrumutat sau garant, în contul subîmprumutaţilor sau garantaţilor de stat ca urmare a lipsei disponibilităţilor financiare ale acestora, reprezentând rate de capital, dobânzi, comisioane şi alte costuri, comisioanele datorate şi neachitate la fondul de risc de către aceştia, majorările de întârziere aferente acestor categorii de debite, precum şi debitele rezultate din împrumuturile acordate din contul general al Trezoreriei Statului urmează regimul creanţelor fiscale şi se recuperează conform legislaţiei în vigoare privind colectarea creanţelor fiscale de către organele fiscale în a căror rază teritorială îşi au domiciliul fiscal subîmprumutaţii sau garantaţii de stat, în baza înscrisurilor întocmite de direcţiile de specialitate din cadrul Ministerului Economiei şi Finanţelor, prin care se individualizează, la data scadenţei, sumele de recuperat şi care constituie, în momentul emiterii, titluri de creanţă, urmând să devină, potrivit legii, titluri executorii. În cazul în care instanţele judecătoreşti s-au pronunţat asupra acestor sume, executarea silită se efectuează în temeiul hotărârii judecătoreşti definitive şi irevocabile care, potrivit legii, constituie titlu executoriu.”

nemodificat
	Întrucât la momentul emiterii, înscrisurile cu sumele de recuperat constituie titluri de creanţă, care vor fi comunicate subîmprumutaţilor sau garantaţilor de stat în vederea achitării sumelor datorate într-un anumit termen, în conformitate cu Codul de procedură fiscală cu modificările şi  completările ulterioare, si numai in cazul in care nu are loc plata voluntara in termenul legal, aceste inscrisuri devin titluri executorii, consideram necesara completarea art. 7 pentru a se realiza o corelare corespunzatoare a acestei proceduri cu cea prevazuta in OG nr. 92/2003 privind Codul de procedura fiscala, cu modificarile si completarile ulterioare.


	14. 
	ARTICOLUL 8

Raportarea datoriei publice guvernamentale

    Ministerul Economiei şi Finanţelor elaborează anual raportul privind datoria publică guvernamentală şi îl transmite Guvernului spre aprobare. Forma aprobată a raportului este transmisă spre informare Parlamentului, dar nu mai târziu de data de 30 iulie a anului următor celui de raportare.


	-
	nemodificat
	

	15. 
	CAPITOLUL III

Sancţiuni


	-
	nemodificat
	

	16. 
	ARTICOLUL  9

 (1) Folosirea ori prezentarea de documente sau date false, inexacte ori incomplete pentru primirea aprobărilor sau garanţiilor necesare acordării finanţărilor rambursabile prevăzute de prezenta ordonanţă de urgenţă, care are ca rezultat obţinerea pe nedrept a acestor fonduri, constituie infracţiune şi se pedepseşte cu închisoare de la 3 la 10 ani.

    (2) Dacă fapta prevăzută la alin. (1) a produs consecinţe deosebit de grave, pedeapsa este închisoarea de la 5 la 15 ani şi interzicerea exercitării unor drepturi.

    (3) Tentativa se pedepseşte.


	-
	nemodificat
	

	17. 
	ARTICOLUL 10

  (1) Schimbarea, fără respectarea prevederilor legale, a destinaţiei fondurilor provenite din finanţările rambursabile contractate direct sau garantate de stat ori de unităţile administrativ-teritoriale constituie infracţiune şi se pedepseşte cu închisoare de la 6 luni la 5 ani.

    (2) Dacă fapta prevăzută la alin. (1) a produs consecinţe deosebit de grave, pedeapsa este închisoarea de la 5 la 15 ani şi interzicerea exercitării unor drepturi.

    (3) Tentativa se pedepseşte.


	-

	nemodificat
	

	18. 
	ARTICOLUL 11

(1) Nerespectarea obligaţiilor de raportare de către beneficiarii de împrumuturi care constituie datorie publică, conform normelor emise în acest scop în aplicarea prezentei ordonanţe de urgenţă, constituie contravenţie şi se sancţionează cu amendă de la 5.000 la 15.000 lei.

    (2) Constatarea contravenţiilor şi aplicarea amenzilor se fac de către organele fiscale împuternicite, în condiţiile legii.

    (3) Dispoziţiile alin. (1) şi (2) se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	-
-
	8. Alineatul(1) al articolului 11 se modifică şi va avea următorul cuprins:
“Art.11.- (1) Nerespectarea obligaţiilor de raportare de către beneficiarii de împrumuturi care constituie datorie publică, conform normelor emise în acest scop în aplicarea prezentei ordonanţe de urgenţă, constituie contravenţie şi se sancţionează cu amendă de la 10.000 la 30.000 lei. “
nemodificat

nemodificat
	Pentru adminstrarea eficientă a datoriei publice este necesară raportarea corectă şi la termen a tranzacţiilor în contul acestei datorii, motiv pentru care se impune majorarea amenzilor pentru beneficiarii de împrumuturi care nu respectă obligaţiile de raportare a datoriei publice.

	19. 
	CAPITOLUL IV

Dispoziţii tranzitorii şi finale


	-
	nemodificat
	

	20. 
	ARTICOLUL 12

 (1) La propunerea Ministerului Economiei şi Finanţelor şi a Ministerului Internelor şi Reformei Administrative, Guvernul aprobă norme metodologice de aplicare, în termen de 30 de zile de la data intrării în vigoare a prezentei ordonanţe de urgenţă.

    (2) Modalităţile de înregistrare şi raportare a datoriei publice se stabilesc prin normele metodologice prevăzute la alin. (1).


	-
	nemodificat
	

	21. 
	ARTICOLUL 13

   Pentru contractarea şi administrarea datoriei publice locale se aplică prevederile Legii nr. 273/2006 privind finanţele publice locale, cu completările ulterioare.
	-
	nemodificat
	

	22. 
	ARTICOLUL 14

       (1) Începând cu anul 2008, în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj nu se mai aprobă credite bugetare destinate plăţii ratelor de capital, dobânzilor, comisioanelor şi altor costuri aferente împrumuturilor interne şi externe contractate de către ordonatorii de credite cu sau fără garanţia statului ori contractate de către Ministerul Economiei şi Finanţelor şi subîmprumutate acestora.

  (2) Fac excepţie de la prevederile alin. (1) obligaţiile de natura datoriei publice contractate pentru finanţarea temporară a deficitelor din anii precedenţi ale bugetului asigurărilor sociale de stat.

(3) În aplicarea prevederilor alin. (1), Ministerul Economiei şi Finanţelor asigură includerea în bugetul de stat, prin bugetul Ministerului Economiei şi Finanţelor - Acţiuni generale, a fondurilor necesare efectuării plăţii serviciului datoriei publice aferente împrumuturilor externe şi interne contractate de către ordonatorii de credite cu garanţia statului sau contractate de către Ministerul Economiei şi Finanţelor şi subîmprumutate acestora.

(4) Începând cu anul 2008, nu se mai includ în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj sume alocate din împrumuturi interne şi externe contractate de către ordonatorii principali de credite cu garanţia statului sau contractate de către Ministerul Economiei şi Finanţelor şi subîmprumutate acestora.

    (5) Cheltuielile echivalente valorii sumelor rămase de tras din împrumuturile prevăzute la alin. (4) vor fi cuprinse în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj, în cadrul sumelor alocate de la aceste bugete.

    (6) Ministerul Economiei şi Finanţelor va efectua tragerile din împrumuturile prevăzute la alin. (4) şi va utiliza sumele respective pentru finanţarea deficitului bugetului de stat şi pentru efectuarea plăţilor externe în contul datoriei publice guvernamentale.
    (7) Obligaţiile financiare rezultate din aplicarea prevederilor prezentului articol se preiau de către Ministerul Economiei şi Finanţelor pe bază de protocol de predare-preluare încheiat cu ordonatorii principali de credite ai bugetelor respective care au astfel de obligaţii. Aceste protocoale se vor încheia până cel târziu la data de 30 noiembrie 2007.

(8) Propunerile pentru proiectul bugetului de stat pe anul 2008, în vederea aplicării prevederilor prezentului articol, se vor face de către Ministerul Economiei şi Finanţelor în colaborare cu ordonatorii principali de credite implicaţi în aplicarea acestor prevederi.

  (9) Până la data de 1 octombrie 2007, acordurile de împrumut contractate direct sau garantate de stat, precum şi actele normative de aprobare sau ratificare a acestora se modifică în mod corespunzător, în vederea aplicării prevederilor prezentului articol. În cazul în care nu se obţine acordul finanţatorilor externi, se aplică prevederile din acordurile de împrumut încheiate cu aceştia şi din actele normative de aprobare sau ratificare a acordurilor încheiate până la data intrării în vigoare a prezentei ordonanţe de urgenţă.


	-
-
-

-

-

-

-

-

-


	9. Alineatele  (1), (2),(4), (5), (7), (8) şi (9) ale articolului 14 se modifică şi vor avea următorul cuprins:

„Art.14.-(1) Începând cu anul 2009, Ministerul Economiei şi Finanţelor preia spre administrare următoarele categorii de acorduri de împrumut, numai după obţinerea acordului finanţatorului:
a) acorduri de împrumut contractate de ordonatorii principali de credite cu garanţia statului sau contractate de Ministerul Economiei şi Finanţelor şi subîmprumutate acestora, pentru care sursa de rambursare este bugetul de stat prin bugetul împrumutatului/ subîmprumutatului, bugetul asigurărilor sociale de stat şi bugetul asigurărilor pentru şomaj, astfel cum este reflectat în actele normative de ratificare/aprobare a acordului de împrumut;
b) acordurile de împrumut încheiate de Ministerul Economiei şi Finanţelor şi operatorii economici cu băncile finanţatoare, în regim tripartit, pentru care sursa de rambursare este în integralitate bugetul de stat prin bugetul ordonatorului principal de credite, coordonator al operatorului economic semnatar al acordului de împrumut, astfel cum este reflectat în actele normative de ratificare/aprobare a acordului de împrumut; în cazul în care actul normativ de ratificare/aprobare a acestor acorduri se specifică drept sursă de rambursare, sursele proprii ale operatorilor economici şi în completare de la bugetul de stat, se va considera că  aceasta este obligaţia de drept a operatorului economic beneficiar al împrumutului şi, în consecinţă, nu se preia în sarcina Ministerul Economiei şi Finanţelor pentru scopurile prevăzute  în prezenta ordonanţă de urgenţă ;
c) acordurile de împrumut contractate de operatori economici şi garantate de stat, prin Ministerul Economiei şi Finanţelor, pentru care sursa de rambursare este în integralitate bugetul de stat, prin bugetul ordonatorului principal de credite, coordonator al operatorului economic semnatar al acordului de împrumut, astfel cum este reflectat în actele normative de ratificare/aprobare a acordului de împrumut.
(2) Începând cu anul 2009, în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj nu se mai aprobă credite bugetare destinate plăţii ratelor de capital, dobânzilor, comisioanelor şi altor costuri aferente împrumuturilor interne şi externe contractate de către ordonatorii principali de credite şi/sau de operatorii economici cu garanţia statului ori contractate de către Ministerul Economiei şi Finanţelor şi subîmprumutate acestora definite la alin (1), ale căror surse de rambursare sunt bugetul de stat, bugetul asigurărilor sociale de stat şi bugetul asigurărilor pentru şomaj.

nemodificat
(4) Începând cu anul 2009, nu se mai includ în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj sume alocate din împrumuturi interne şi externe contractate de către ordonatorii principali de credite şi/sau de operatorii economici cu garanţia statului sau contractate de către Ministerul Economiei şi Finanţelor şi subîmprumutate acestora definite la alin. (1), ale căror surse de rambursare sunt bugetul de stat, bugetul asigurărilor sociale de stat şi bugetul asigurărilor pentru şomaj, cu excepţia sumelor aferente acreditivelor deschise şi operaţionale şi după data de 1 ianuarie 2009, care vor fi cuprinse în continuare în bugetul ordonatorului principal de credite ca sume alocate din intrări de credite externe.

(5) Cheltuielile echivalente valorii sumelor rămase de tras din împrumuturile prevăzute la alin. (4) vor fi cuprinse în bugetele ordonatorilor principali de credite ai bugetului de stat, bugetului asigurărilor sociale de stat şi bugetului asigurărilor pentru şomaj, în cadrul sumelor alocate de la aceste bugete, cu excepţia sumelor aferente acreditivelor deschise şi operaţionale şi după data de 1 ianuarie 2009, care vor fi cuprinse în continuare în bugetul ordonatorului principal de credite ca sume alocate din intrări de credite externe.
nemodificat
(7) Obligaţiile financiare rezultate din aplicarea prevederilor prezentului articol se preiau de către Ministerul Economiei şi Finanţelor pe bază de protocol de predare-preluare încheiat cu ordonatorii principali de credite ai bugetelor respective şi/sau operatorii economici care au astfel de obligaţii. Aceste protocoale se vor încheia până cel târziu la data de 31 decembrie 2008.

(8) Propunerile pentru proiectul bugetului de stat pe anul 2009, în vederea aplicării prevederilor prezentului articol, se vor face de către Ministerul Economiei şi Finanţelor în colaborare cu ordonatorii principali de credite şi/sau operatorii economici implicaţi în aplicarea acestor prevederi.
(9) Până la data de 1 august 2008, acordurile de împrumut contractate direct sau garantate de stat, precum şi actele normative de aprobare sau ratificare a acestora se modifică în mod corespunzător, în vederea aplicării prevederilor prezentului articol. În cazul în care nu se obţine acordul finanţatorilor, se aplică prevederile din acordurile de împrumut încheiate cu aceştia şi din actele normative de aprobare sau ratificare a acordurilor încheiate până la data intrării în vigoare a prezentei ordonanţe de urgenţă.”

10. După alineatul (9) al articolului 14, se introduce un alineat nou, alineatul (10), cu următorul cuprins:

„(10) Toate cheltuielile ocazionate de amendarea acordurilor de împrumut contractate direct sau garantate de stat în baza alin.(9) se suportă din bugetul de stat, prin bugetul Ministerului Economiei şi Finanţelor – Acţiuni generale.”

	Aceste amendamente sunt necesare deoarece :

-în urma consultărilor cu finanţatorii şi cu ordonatorii principali de credite a reieşit că este necesar sa se precizeze categoriile de împrumuturi pe care Ministerul Economiei şi Finanţelor le va prelua spre administrare;  

- este necesar un timp îndelungat pentru ca finanţatorii să analizeze propunerile formulate în acest sens de MEF şi să obţină aprobările necesare potrivit procedurilor interne specifice

- există un portofoliu mare de credite care necesită amendare, ceea ce face imposibilă încadrarea în termenele reglementate pentru introducerea unei clauze de novaţie cu schimbare de debitor în vederea preluării spre administrare de către MEF a imprumuturilor contractate cu garantia statului sau contractate de MEF şi subîmprumutate acestora, precum şi pentru modificarea corespunzătoare a actelor normative de aprobare sau ratificare a acordurilor de împrumut contractate direct sau garantate de stat.

- întrucat pentru aplicarea prevederilor art. 14 din OUG nr. 64/2007, MEF nu preia spre administrare contractele de leasing financiar şi contractele de credit furnizor încheiate de ordonatorii principali de credite fără garanţia statului, iar împrumuturile contractate de ordonatorii principali de credite fără garanţia statului corespund celor două  instrumente de datorie, propunem ca din textul ordonanţei să fie eliminată referirea de la art. 14 alin (1), reformulat în amendament ca alin. (2), la imprumuturile contractate de ordonatorii de credite fără garanţia statului. 

- necesitatea completării prevederilor de la art. 14 din OUG nr. 64 cu precizarea ca  sumele aferente acreditivelor deschise si operaţionale şi după 01.01.2009 fac excepţie de la regula stabilită prin actul normativ, fiind cuprinse în continuare în bugetul ordonatorului principal de credite ca sume alocate din intrări de credite externe se datoreaza faptului ca acreditivul prin natura sa, reprezintă angajamentul ferm asumat de către o bancă de a plăti la ordinul şi în contul clientului său o anumită sumă unei alte părti, furnizorului, pe baza documentelor prezentate de acesta care atestă furnizarea mărfii, iar în cazul acreditivelor deschise în cadrul împrumuturilor acordate de BIRD, plata este efectuată direct de aceasta. În acest context, nu se pot aplica prevederile art. 14 alin. (4) si (5) şi sumele respective vor trebui în continuare prevăzute ca sume alocate din credite externe în bugetul ordonatorului respectiv.

Având în vedere că în urma discuţiilor cu finanţatorii a reieşit că va fi necesară plata unor cheltuieli ocazionate de amendarea acordurilor de împrumut şi în acest sens este imperios necesar să se creeze baza legală pentru suportarea acestora din bugetul de stat.

Necesitatea introducerii acestei reglementări rezidă din dispoziţiile art.14 alin.(2) din Legea nr.500/2002 privind finanţele publice, cu modificările şi completările ulterioare, potrivit cărora nici o cheltuială nu poate fi înscrisă în bugetul de stat şi nici angajată şi efectuată din acest buget, dacă nu există bază legală pentru respectiva cheltuială.

	23. 
	ARTICOLUL 15

 (1) Pe data intrării în vigoare a prezentei ordonanţe de urgenţă se abrogă Legea datoriei publice nr. 313/2004, publicată în Monitorul Oficial al României, Partea I, nr. 577 din 29 iunie 2004, cu modificările ulterioare, precum şi prevederile art. 77 alin. (1) lit. c) şi d), iar din alin. (2) - normele de trimitere la alin. (1) lit. c) şi d) din Legea nr. 273/2006 privind finanţele publice locale, cu completările ulterioare.

    (2) Pe data intrării în vigoare a prezentei ordonanţe de urgenţă, norma de trimitere la art. 20 din Legea datoriei publice nr. 313/2004 din cuprinsul art. 4 alin. (1) din Ordonanţa de urgenţă a Guvernului nr. 111/2006 privind finanţarea unor proiecte de investiţii care necesită o perioadă mai lungă de un an până la finalizare, publicată în Monitorul Oficial al României, Partea I, nr. 1.031 din 27 decembrie 2006, se consideră trimitere la art. 3 din prezenta ordonanţă de urgenţă.

    (3) Procedurile de contractare a datoriei publice, aflate în curs de desfăşurare la data intrării în vigoare a prezentei ordonanţe de urgenţă, se vor definitiva pe baza prevederilor legale în vigoare la data iniţierii acestora, cu respectarea prevederilor art. 14.

    (4) Derularea împrumuturilor active la data intrării în vigoare a prezentei ordonanţe de urgenţă se va face conform procedurilor stabilite prin legislaţia aplicabilă până la acea dată, cu excepţia situaţiilor prevăzute la art. 14.
	-
-
	11. Alineatul (1) al articolului 15 se modifică şi va avea următorul cuprins:

„Art.15.- (1) Pe data intrării în vigoare a prezentei ordonanţe de urgenţă se abrogă Legea datoriei publice nr. 313/2004, publicată în Monitorul Oficial al României, Partea I, nr. 577 din 29 iunie 2004, cu modificările ulterioare, prevederile art. 77 alin. (1) lit. c) şi d), iar din alin. (2) - normele de trimitere la alin. (1) lit. c) şi d) din Legea nr. 273/2006 privind finanţele publice locale, cu completările ulterioare, precum şi alin.(1) al art.3 din Secţiunea a 2 -a a Capitolului I din  Ordonanţa Guvernului nr.41/2005 privind reglementarea unor măsuri financiare, publicată în Monitorul Oficial al României nr. 677 din 28 iulie 2005, aprobată cu modificări  prin Legea nr.97/2006, publicată în Monitorul Oficial al României nr. 375 din  2 mai 2006,  cu modificările şi completările ulterioare.”

nemodificat
	Pentru a se evita paralelismele legislative este necesară abrogarea expresă a prevederilor art.3 alin. (1) din Secţiunea a 2-a a Ordonanţei Guvernului nr.41/2005 privind reglementarea unor măsuri financiare, publicată în Monitorul Oficial al României nr. 677 din 28 iulie 2005, aprobată prin Legea nr.97/2006, cu modificările şi completările ulterioare.

Astfel, dispoziţia care va fi introdusă prin teza a II a amendamentului de la pct. 4 se află într-o evidentă contradicţie atât cu cea regăsită la alin. (1) al art.3 din Secţiunea a 2 –a a Ordonanţei Guvernului nr.41/2005 privind reglementarea unor măsuri financiare, cât şi cu regula instituită de Codul de procedură fiscală  şi întrucât cele două nu pot coexista se impune abrogarea expresă a art.3 alin. (1) din Secţiunea a 2 –a a Ordonanţei Guvernului nr.41/2005 privind reglementarea unor măsuri financiare, publicată în Monitorul Oficial al României nr. 677 din 28 iulie 2005, aprobată prin Legea nr.97/2006, cu modificările şi completările ulterioare.

